<classify> OFISA Afya wa Jiji la Dodoma, James Yana amewataka wachinjaji wa kuku na wauzaji wa samaki wabichi waliopo kwenye masoko ya jijini humo kuzingatia vigezo vya usafi katika maeneo yao wanayofanyia kazi ili kujilinda na milipuko ya magonjwa kwao na kwa walaji.Alisema hayo wakati akizungumza na wachinjaji na wauzaji wa kuku wa soko la Miembeni jijini humo katika kampeni yake ya kukagua na kuhakikisha masoko yote yanakuwa safi kwa matumizi.Alisema ili kuondokana na madhara kwenye maeneo hayo ya kuchinja na kuuza ni muhimu wahusika wakazingatia vigezo vya kujilinda na maambukizi. Pia aliwataka kuhakikisha vifaa vinavyotumika kuchinjia vinakuwa katika mazingira ya usafi, ikiwa ni pamoja na mavazi yao.Ushauri wangu kwa masoko yote yaliyopo jijini hapa na yazingatie usafi ili kuepukana na milipuko inayoweza kujitokeza kwa wafanyabiashara na walaji wa nyama ya kuku na samaki, alisema.Aliwataka wafanyabiashara kwenye masoko wanaofanya biashara mbalimbali kushirikiana na Jiji katika suala zima la usafi kwa kuiungana mkono serikali ambayo imekuwa ikisisitiza kila Mtanzania kufanya usafi kwenye eneo lake na mengineyo.Ofisa masoko huyo pia aliendelea kuwataka wafanyabiashara ndani ya masoko hayo kuhakikisha wanalipa ushuru ili masoko yaweze kuboreshwa kutokana na fedha hizo wanazozitoa.Pamoja na Halmashauri ya Jiji kwa kushirikiana na serikali kuhusika maboresho ndani ya masoko lakini kwa upande wa wafanyabiashara wanastahili kuwa waaminifu katika suala la utoaji wa ushuru, alisema.Alisema kutokana na ujio wa makao makuu ya serikali ni muhimu wakabadilisha biashara zao kwa ubunifu utakaowaongezea kipato zaidi na kuwawezesha kumudu maisha yao ya kila siku.Mmoja wa wakazi wa Dodoma, Dorcas Muro alisema maboresho yaliyofanyika kwenye soko la Majengo kwa kuweka machinjio ya kisasa inaonesha kwa kiasi gani Jiji limedhamiria kuboresha mazingira ya kufanyia biashara.Alisema itapendeza zaidi kama masoko yatakuwa na machinjio ya kuku ya kisasa na mazingira safi ya mabucha ya kuuza samaki.Kwenye suala la uuzaji wa samaki nako kunatakiwa umakini, wauza samaki wengine wanakatia samaki kwenye magogo jambo hili nalo huwa  <topic>: kitaifa 